Document ID: 32010D0170

KOMISSION PÄÄTÖS,
annettu 19 päivänä maaliskuuta 2010,
standardia EN 353-1:2002 ”Putoamissuojaimet - Osa 1: Kiinteässä johteessa liikkuvat liukutarraimet” koskevien viitetietojen poistamisesta neuvoston direktiivin 89/686/ETY mukaisesti
(tiedoksiannettu numerolla K(2010) 1619)
(ETA:n kannalta merkityksellinen teksti)
(2010/170/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon henkilönsuojaimia koskevan jäsenvaltioiden lainsäädännön lähentämisestä 21 päivänä joulukuuta 1989 annetun neuvoston direktiivin 89/686/ETY (1) ja erityisesti sen 6 artiklan 1 kohdan,
ottaa huomioon teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (2) 5 artiklalla perustetun pysyvän komitean lausunnon,
sekä katsoo seuraavaa:
(1)
Euroopan standardointikomitea (CEN) hyväksyi 12 päivänä maaliskuuta 2002 standardin EN 353-1:2002 ”Putoamissuojaimet - Osa 1: Kiinteässä johteessa liikkuvat liukutarraimet”. Standardin viitetiedot julkaistiin Euroopan unionin virallisessa lehdessä ensimmäisen kerran 28 päivänä elokuuta 2003 (3).
(2)
Yhdistynyt kuningaskunta esitti standardia EN 353-1:2002 koskevan virallisen vastalauseen.
(3)
Yhdistynyt kuningaskunta katsoo standardin EN 353-1:2002 lausekkeen 4.7 osalta, että käyttöohjeisiin liittyvät eritelmät eivät täytä direktiivin liitteessä II olevan 1.4 kohdan a ja b alakohdassa asetettuja vaatimuksia.
(4)
Standardin EN 353-1:2002 lausekkeen 5 osalta Yhdistynyt kuningaskunta katsoo, että määrätty testausmenetelmä ei testaa kohtuudella ennakoitavissa olevia putoamisolosuhteita, kuten ”putoamista taaksepäin” tai ”sivuttaista” putoamista, minkä vuoksi on olemassa huomattavan suuri riski, että laite ei täytä tarkoitustaan. Yhdistynyt kuningaskunta katsoo näin ollen, että standardi ei täytä direktiivin liitteessä II olevassa 1.1.1 ja 3.1.2.2 kohdassa asetettuja vaatimuksia.
(5)
Tarkasteltuaan standardia EN 353-1:2002 komissio katsoo, ettei kyseinen standardi täysin täytä direktiivin 89/686/ETY liitteessä II olevassa 1.1.1, 1.4 ja 3.1.2.2 kohdassa asetettuja terveyttä ja turvallisuutta koskevia olennaisia vaatimuksia.
(6)
Tämän vuoksi standardin EN 353-1:2002 viitetiedot olisi poistettava Euroopan unionin virallisessa lehdessä olevasta yhdenmukaistettujen standardien luettelosta, mistä on seurauksena se, ettei direktiivin 89/686/ETY olennaisten vaatimusten mukaisuuden voida enää olettaa toteutuvan noudattamalla sellaista kansallista standardia, jolla pannaan täytäntöön yhdenmukaistettu standardi EN 353-1:2002,
ON HYVÄKSYNYT TÄMÄN PÄÄTÖKSEN:
1 artikla
Poistetaan standardia EN 353-1:2002 ”Putoamissuojaimet - Osa 1: Kiinteässä johteessa liikkuvat liukutarraimet” koskevat viitetiedot Euroopan unionin virallisessa lehdessä julkaistusta yhdenmukaistettujen standardien luettelosta.
2 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä maaliskuuta 2010.

Labels: 7
9